Document ID: /roh_data/filtered/fineweb-2-filterrobots_roh.jsonl.gz/32788

Elisabeth Hüsler e Rico Niederegger èn tuts dus schon stads en la suprastanza communala. Il terz candidat per l'ultim sez en la suprastanza communala è Riccardo Laudenbacher, il president da «La Punt Vacanzas».
Remplazzar a Hans Barandun
Hans Barandun era vegnì elegì in december sco suprastant. El aveva dentant renunzià a quel post or da motivs persunals e privats. Hans Barandun aveva era candidà sco president communal. Quella cursa ha el dentant pers per mo tschintg vuschs encunter il president en uffizi Jakob Stieger. El è vegnì reelegì cun 57 vuschs.
L’elecziun ha lieu ils 22 da favrer. Candidatas e candidats per l’ultim post en la suprastanza communala han anc temp da s’annunziar enfin ils 25 da schaner.
RR novitads 17:00